CUPA (Candidatura Unitària i Popular d'Arbúcies): de novembre 2010\nARBÚCIES, ARA MATEIX: Un govern sense rumb, un ajuntament sense lideratge\nFULL INFORMATIU – OCTUBRE 2010\n1. Què passa a la Casa de la Vila d’Arbúcies?\nEl 2003 ERC, amb l’excusa de mal pagador de la renovació, va trencar la unitat electoral dels sectors populars a la Casa de la Vila. Era el primer pas de l’intent fracassat d’enterrar el projecte de CUPA.\nA darrere de l’operació només hi havia interessos partidistes i ambicions personals. Set anys després, aquesta intencionalitat barroera és tan evident que fins i tot molts de qui la van fer possible amb el seu vot, se’n penedeixen.\nLa conseqüència més greu de tot plegat és que de la Casa de la Vila d’Arbúcies va desaparèixèr qualsevol cosa semblant a un model de poble. En aquestes dues darreres legislatures no hi ha hagut altra filosofia de govern que la vella dita popular: qui dies passa anys empeny! Evidentement, molt poca cosa per un poble que, durant els primers 24 anys de postfranquisme, havia estat capaç de crear un model polític propi i exitós a cops d’identitat, d’orgull democràtic i amb l’ esforç i participació de la majoria!\nNomés durant un any, del 2007 al 2008, amb la integració de CUPA a l’equip de govern de la segona legislatura, es va intentar racionalitzar i aprofundir democràticament el funcionament de l’Ajuntament. La manca absoluta de voluntat i de capacitat d’ERC per complir els seus compromisos - no amb CUPA, sinó amb el poble - va obligar a CUPA a sortir de l’equip de govern.\nDe llavors encà, sense Pla de Treball i encara menys amb visió a mig i llarg termini…Convertint la participació popular en una estricta àrea tècnica…\nAmagant el cap sota l’ala, davant del més petit conflicte…l’actuació de l’ equip de govern ha anat derivant progressivament cap a una situació de col·lapse absolut.\nLes importantíssimes subvencions que han caigut de déu do – les darreres i més sucoses els plans de Zapatero, han pogut maquillar una mica el desori però no pas amagar-lo.\nCal recordar que tots el projectes que ara a corre-cuita s’estan engegant, Naus de ca l’Ayats, Can Delfí, carrer Camprodon, etc. són projectes que tenen 7 o més anys?\nPerò el que realment ha salvat l’ajuntament d’Arbúcies del col·lapse total ha estat la responsabilitat democràtica i l’esperit de servei de CUPA.\nVàrem entrar a l’ equip de govern empesos per aquest esperit i per fer possible la governabilitat que ERC i PSC- ni EPM- no volien o no podien garantir. En vàrem sortir només quan ERC i PSC varen deixar clara la seva voluntat de NO canviar la seva actuació erràtica, incomplint un per un tots els compromisos signats.\nI malgrat tot, des de l’oposició, CUPA ha continuat fent possible la governabilitat d’Arbúcies, evitant el colapse que només hauria servit per castigar injustament el poble. Si CUPA s’hagués plantejat una línia d’oposició frontal – com legítimanent han fet altres grups- ben pocs dels projectes i realitzacions dels darrers anys s’ haurien dut a terme.\nI malgrat aquesta evidència, ERC I PSC continuen actuant amb autisme total. Hi ha moments que la irresposabilitat arriba a graus tan extrems que algú pot pensar que els membres de l’ equip de des-govern, lliurats ja al derrotisme més absolut, estan aplicant en la seva actuació aquella altra màxima popular: pel temps que em queda ...\n2. Actuacions de CUPA en aquests darrers mesos.\nEn els darrers Plens municipals l'actuació de CUPA ha estat clau per posar de manifest dues coses: una, que l'equip de govern està en minoria, cosa que sabia tothom menys ERC que no ho volia creure, i dues que si volen seguir governant han de canviar de manera de fer i pactar amb alguna formació política que els doni majoria suficient per tal de poder tirar endavant els projectes que tenen entre mans.\nLa nostra sortida del govern, ara fa un any i mig, ja va ser un important toc d'atenció en aquest aspecte, però cal dir que poca cosa ha canviat en aquest temps. Continuem sense tenir tota la informació sobre els temes a decidir, la que ens donen no arriba amb temps suficient (sovint quatre dies abans del ple) per poder-la valorar i sobretot esmenar o fer aportacions, no s'executen amb puntualitat els acords de ple que sorgeixen com a iniciativa de l'oposició, no se'ns facilita la documentació demanada i necessària per fer la nostra feina opositora, etc.\nDavant d'aquesta situació en els últims plens CUPA s'ha plantat i ha votat en contra d'alguns dels projectes que l'equip de govern portava al Ple.\nÉs per tot això que el 29 de setembre de 2009 vam obligar a deixar sobre la taula el projecte de les NAUS AYATS, que CUPA ja tenia engegat fa set anys, per poder negociar aspectes que no preveia, com per exemple la priorització de la construcció dels bucs d'assaig, llargament reivindicats des de fa molts anys pels grups de música de la nostra vila. Admeses les esmenes de grat o per força, els punts van ser aprovats en el ple de novembre.\nEn el ple de 21 de gener de 2010 i parlant d'aquest mateix projecte, vam fer deixar sobre la taula, sense aprovar per una qüestió de formes, l'adjudicació de la segona fase de les obres. Efectivament l'acord del novembre era condicionat a una sèrie d'actuacions que dos mesos després no s'havien fet, per tant no vam voler votar-hi favorablement i l'equip de govern es va veure obligat a retirar-lo abans de perdre una altra votació.\nUn cas semblant és el de CAN DELFÍ, un edifici i solar que el poble va adquirir durant l'últim govern de CUPA (2002) i que durant 8 anys ERC ha tingut aturat, deixant que es degradés fins a la ruïna. En el Ple de setembre de 2009 el govern presenta l'acceptació de les subvencions del FEDER, quasi 1 milió d'euros, per la consolidació de l'edifici vell de Can Delfí. Lògicament CUPA vota a favor, però ja adverteix que no veu clars alguns dels usos que es volen donar.\nMalgrat aquesta advertència clara i pública, l'equip de govern NO va fer cap pas per arribar a alguna mena d'acord. És per això que quan quatre mesos més tard es porta a ple l'”aprovació inicial del projecte de Can Delfí plantes 1 i 2 i golfes”, hi votem en contra i per tant impossibilitem que s'aprovi el projecte.\nCertament en el següent ple, el dia 18 de març de 2010, vam votar a favor tant d'aquest projecte com el de la futura biblioteca de Can Delfí. Les raons són dues i fàcils d'explicar i entendre: responsabilitat i negociació.\nResponsabilitat perquè com hem dit moltes vegades no fem una oposició negativista, no anem en contra de tot de manera sistemàtica, per principi o sense arguments, perquè ens sentim responsables del benestar de les persones d'Arbúcies i per tant si es compleixen unes mínimes condicions donem suport als projectes que poden beneficiar la majoria dels arbuciencs.\nI negociació perquè tal com també hem dit sovint, estudiarem totes les propostes que ens facin arribar els grups majoritaris i si s'adiuen amb el nostre programa i s'admeten les nostres esmenes i aportacions no tindrem cap inconvenient en donar-los suport.\nAixò és doncs el que va passar amb aquests dos projectes, que CUPA considera molt importants per a la població d'Arbúcies i amb els quals, a canvi del nostre vot favorable, vam aconseguir que l'equip de govern acceptés onze propostes que formen part del nostre programa, l'eina de treball que regeix les nostres actuacions, i que sens dubte signifiquen millores importants en la gestió dels recursos públics dels arbuciencs.\nEls compromisos que recollien són els següents:\n· Denunciar el conveni del servei de recaptació que tenim amb el Consell Comarcal, amb la intenció de recuperar la recaptació en voluntària per l'exercici 2011.\n· Reclamar a la Generalitat per tal que abans del mes de juny de 2010 faci l'auditoria externa que ja va aprovar aquest Ple (el 25 de novembre de 2009).\n· Decidir la ubicació definitiva de les antenes de telefonia mòbil el més lluny possible d'espais habitats, garantint una cobertura adequada.\n· Solucionar definitivament el tema de la plaça de Mompou.\n· Cobrir la plaça d'arquitecte municipal.\n· Recuperar la municipalització total de l'esplai per l'estiu 2010.\n· Planificar l'adequació de Can Petit Rutllat.\n· Exigir a la Generalitat les dotacions necessàries de Mossos d'Esquadra per garantir la seguretat dels arbuciencs i arbucienques, fent les accions que calgui per aconseguir-ho: coordinació amb altres municipis, denúncies a la premsa, ...\n· Planificar i facilitar obres bàsiques pel futur de l'educació en el nostre municipi com són l'ampliació de l'Institut Montsoriu i del CEIP. Dr. Carulla.\n· Presentar un Pla d'actuacions, amb dates i terminis, que prevegi arreglar i deixar en condicions dignes els espais del Poliesportiu de Can Delfí, el Parc de la Dona d'Aigua, la Plaça de la Solidaritat, les plaques de senyalització de l'avinguda dels Països Catalans.\n· Publicar les actes textuals dels plens en el format que convingui.\nCal aclarir que CUPA no va fer cap proposta a ERC i PSC,sinó que lògicament i com correspon a un grup majoritari, va ser l'equip de govern qui ens va demanar suport per aprovar una sèrie de projectes i el que nosaltres vam fer va ser posar les condicions que vam considerar oportunes per donar-los aquest suport puntual, sense condicionar per part nostra futures actuacions.\nLes coses però no han anat pel camí que tothom voldria i vistes les actuacions, o millor hauríem de parlar de la NO actuació, dels regidors del govern i l'alcalde al seu davant, hores d'ara no podem continuar avalant una política que pel cap baix ens atrevim a classificar de capriciosa, erràtica i personalista.\nEn efecte la desídia de l'alcalde ha arribat a l'extrem d'INCOMPLIR alguns d'aquests onze acords que es van votar i aprovar en el PLENARI del mes de març. En concret, i com es pot comprovar més amunt, han incomplet els punts:1r, 2n, 3r, 4t i 5è.\nÉs per això que hem hagut de denunciar aquest greu fet i presentar noves mocions que a la pràctica el que fan és treure a l'alcalde algunes de les seves prerrogatives i assumir des del Ple la facultat executiva que per desídia (falta de voluntat d'executar els acords) o per incapacitat (no sap com fer-ho) no han materialitzat.\nHavíem demanat un ple extraordinari per tal de complir els terminis legals que tenia l'ajuntament per denunciar el conveni que hi ha amb el Consell Comarcal referit a la RECAPTACIÓ municipal. L'acord és del mes de març i el termini legal per recòrrer acabava el 30 de setembre, veient que s'acostava la data i no s'havia executat l'acord vam demanar aquest ple extraordinari per aprovar l'execució immediata de la denúncia i tenir així les mans lliures per recuperar, si cal, la recaptació en voluntària des de l'ajuntament.\nLa resposta del govern ha estat NO convocar el ple extraordinari al·legant un defecte de forma en la petició (cosa que és certa) però amagant les vergonyes del seu GRAVÍSSIM incompliment. Amb aquesta (no) actuació el que fan és allargar un any més l'actual model de recaptació per la via autoritària: el senyor alcalde ha decidit que havia de ser així.\nPerò la cosa no acaba aquí, perquè ni tant sols posen la moció a l'ordre del dia del següent ple ordinari del dia 7 d'octubre. La moció es va acabar debaten i aprovant perquè els grups de l'oposició ho vam exigir. Diguem-li incapacitat o mala fe, el cas és que ens ha sorprès aquesta actitud tan penosa perquè sortosament a Arbúcies no estem acostumats a viure manifestacions tan antidemocràtiques per part d'una autoritat municipal.\nI què dir de les justificacions del senyor alcalde tant en aquesta moció com en la que vam presentar sobre un altre incompliment del mes de març, la convocatòria de la plaça d'arquitecte municipal. Potser no és una manifestació d'infantilisme excusar-se en el “tu ho has fet primer”, quan en cas que fos cert, mai es podria posar al mateix nivell el trencament d'un pacte puntual entre dos partits, amb INCOMPLIR UN ACORD DEL PLENARI. És allò de veure la brinxa a l'ull de l'altre i no reconèixer la biga al teu ull.\nEn el cas del CARRER CAMPRODON, després d'haver reconduït el procés participatiu d'una manera força correcta a demanda de CUPA, l'equip de des-govern no han sabut (o volgut) acabar-lo d'una manera satisfactòria i per tant els vam demanar que el deixessin sobre la taula per consensuar un acord final. En vistes de la negativa de l'equip de govern vam haver de votar en contra i no es va aprovar el projecte. A partir d'aquí CUPA fent de govern des de l'oposició ha fet un proposta de full de ruta a tots els grups municipals per tal de poder tancar definitivament aquest tema, si és que realment hi ha interès en fer-ho.\nUn cop més volem deixar clar que només seguirem contribuint a la governabilitat de la vila si es donen les condicions que hem reclamat des del principi, tant quan érem al govern com quan en vam sortir precisament pels incompliments reiterats d'aquests mínims: informació, temps, negociació, incidència, respecte a la llei i per descomptat compliment dels acords...\nPer altra banda creiem que els projectes que hi ha sobre la taula són tan importants per Arbúcies que s'haurien de consensuar entre totes les forces polítiques que tenim representació a l'ajuntament. I més en la situació actual en què la crisi econòmica colpeja amb força la nostra societat i que per tant no es pot seguir governant com abans, i menys estant en minoria.\nCal buscar acords, deixar de banda personalismes o interessos partidistes i treballar pel poble amb visió de futur. És en aquest sentit que des d'aquí fem una crida a totes les formacions: ERC, EPA, PSC i IA, per tal, que almenys en els temes fonamentals i de gruix, que a més no es tancaran aquesta legislatura, com les Naus Ayats, Can Delfí, carrer Camprodon, ... ens posem d'acord i consensuem unes línies bàsiques d'actuació que ens permetin rendibilitzar adequadament la gran quantitat de recursos econòmics que hi ha compromesos (i promesos) per aquests projectes.\nPer CUPA el més important sempre ha estat el servei al poble d'Arbúcies i per tant tothom que treballi en aquesta direcció ens trobarà disposats a arribar a acords per garantir la governabilitat de la Vila.\nPublicat per CUPA Arbúcies a 0:10 17 comentaris:\nARBÚCIES, ARA MATEIX: Un govern sense rumb, un aj...


La consellera Fanny Tur inaugura l'oferta regular de cinema en català a Mallorca\nLa consellera Fanny Tur inaugura l’oferta regular de cinema en català a Mallorca\nEl president de l'Obra Cultural Balear, Josep de Luis, ha lamentat que fins ara no s'hagi defensat d'una manera ferma que existís aquesta oferta a les Illes\nEl projecte de l’Obra Cultural Balear, la Conselleria de Cultura i CineCiutat per veure cinema en català, que s’anomena Cinemacat, s’ha presentat com l’embrió d’una futura programació estable de cinema en català i subtitulat al català. S’estrenarà a Palma, però més endavant es farà extensiva a totes les Balears. La iniciativa s’estrena avui a les 20.00 a CineCiutat, amb la projecció del film Wonder Wheel de Woody Allen subtitulat al català.\nA la presentació, feta al matí, hi han assistit la consellera de Cultura, Participació i Esports, Fanny Tur, acompanyada de la directora general de Política Lingüística, Marta Fuxà. Per part de l’Obra Cultural Balear, el membre de la junta Antoni Llabrés i el president, Josep de Luis; i finalment el president de CineCiutat, Javier Pachón. Cada dijous a les 20.00 a Cinemacat es projectarà un nou títol en versió original en català o subtitulat en català.\nLa consellera Tur ha explicat que l’objectiu era que no esdevingués un fet aïllat, sinó que poder veure cinema de qualitat en català sigui un fet normal, ‘que es pugui fer de manera quotidiana’. El president de l’Obra Cultural Balear, Josep de Luis, ha lamentat que fins ara no s’hagi defensat d’una manera ferma el cinema en català a les Illes. ‘Aquest buit era evident i venim a omplir-lo demostrant que es pot omplir’, ha dit. Per això ha anunciat que ja treballen amb CineCiutat pensant a estabilitzar l’oferta, que inclourà cinema infantil, i ha reiterat l’esperança d’estendre-la a la resta de les illes.


El Palau de la Música Catalana l’estrena mundial del concert-espectacle adreçat a tots els públics Malikianini, simfònic ara! 1 i 2 de febrer | CATACULTURAL\n30 enero, 2014 MúsicaCatacultural\nEl Palau de la Música Catalana l’estrena mundial del concert-espectacle adreçat a tots els públics Malikianini, simfònic ara!\nEl dissabte, 1 de febrer, a les 19 h, en el marc del cicle Simfònics al Palau, s’oferirà un tast d’aquest espectacle durant la segona part del concert. En la primera part, Ara Malikian actuarà en solitari amb un solo per a violí de J. S. Bach i la Fantasia sobre temes de ‘Carmen’ de G. Bizet de P. Sarasate, i amb l’orquestra oferiran plegats l’obertura d’El barber de Sevilla. Aquest mateix programa s’interpreta el divendres, 31 de gener, a les 21 h, al Teatre Principal de Sabadell i el diumenge, 2 de febrer, a les 19 h, a l’Auditori Enric Grandados de Lleida\nDiumenge, 2 de febrer, en una doble sessió –a les 10.30 i a les 12 h–, el Palau de la Música Catalana presentarà l’estrena mundial del concert-espectacle Malikianini, simfònic ara! Una producció del Servei Educatiu del Palau de la Música Catalana en col·laboració amb Yllana, protagonitzada pel virtuós violinista Ara Malikian i amb la participació de l’Orquestra Simfònica del Vallès.\nLa proposta és una combinació de música simfònica i humor que té com a objectiu apropar la música clàssica a tots els públics. A partir d’un repertori que comprèn des del Barroc fins al segle XXI i que fusiona estils i gèneres diversos, constitueix un espectacle amè i molt divertit. La música serà la principal protagonista de l’actuació, en la qual veurem aflorar petits conflictes humans entre els músics de l’orquestra, el concertino convidat i el director.\nEls espectadors assistiran a un concert poc convencional en què alguns dels protocols habituals d’un concert simfònic es trenquen, amb la voluntat d’ajudar a descobrir com s’estructura i s’organitza una orquestra simfònica. Per dur-ho a terme es disposa de la direcció musical d’Ara Malikian, que dirigirà l’orquestra com a concertino convidat des del seu faristol, i la direcció escènica de Juan Francisco Ramos (Yllana), que en el concert assumeix el paper del director de l’orquestra. Altres protagonistes són Chus Castro, percussionista, bailaor i actor, i Roberto Pacheco, trombonista i coautor d’un dels temes musicals que s’interpretaran.\nAquest espectacle és una de les novetats d’enguany del Servei Educatiu i respon al compromís perquè la música clàssica arribi al màxim nombre possible de persones, tal com estableix el Pla Estratègic de la Fundació OC-PMC. La temporada passada el Palau de la Música va presentar el seu nou Projecte Educatiu, que es caracteritza per incorporar en la programació elements com: participació, intergeneracionalitat, interdisciplinarietat artística, formació musical i interacció amb la programació pròpia i el patrimoni del Palau. Malikiannini, simfònic ara!, doncs, és una mostra d’aquesta interdisciplinarietat artística i alhora una proposta de diàleg amb la programació pròpia del cicle Simfònics al Palau.\nMalikianini, simfònic ara! ha estat concebut i promogut des del Servei Educatiu del Palau i s’inspira en l’exitós PaGAGnini, estrenat l’any 2007 obra d’Yllana i Ara Malikian. Les sinergies entre el Palau de la Música Catalana com a promotor de l’espectacle, la col·laboració amb Ara Malikian i Yllana, i la implicació de l’Orquestra Simfònica del Vallès, fan d’aquest espectacle una primícia mundial, tant pel seu gran impacte artístic com per la possibilitat d’exportar el projecte arreu del món\n← Blues a la Barcelona negrocriminal (diumenge 2 de febrer – 20 i 22 h) Jamboree.\tT’estimo, ets perfecte, ja et canviaré (del 12 de febrer al 27 d’abril de 2014) Teatre Goya Codorniu →


L'Ajuntament de Lloret crearà espais sense fum a les platges municipals - Diari de Girona\nL'Ajuntament de Lloret crearà espais sense fum a les platges municipals\nroser albertí lloret de mar 05.02.2018 | 07:09\nEl ple de Lloret de Mar va aprovar dilluns crear espais a les platges municipals on estarà prohibit fumar. La moció presentada per ICV-EUiA demanava que tot el litoral lloretenc fos declarat «sense fum». Finalment, però, van acceptar l'esmena presentada per l'equip de govern (PDeCAT, ERC i PSC) en la qual es proposava que es limitessin a vuit els espais en els quals aplicar aquesta restricció. «La demanda -d'ICV-EUiA- ens sembla raonable però excessiva», va explicar el regidor de platges, Jordi Orobitg (ERC).\nPer això a l'esmena proposaven restringir el tabac a les platges de: Treumal, sa Boadella, sa Cova, i de Canyelles, a l'espai de sa Somera.\nA la platja de Fenals a: el sector garbí (des de la pineda de Fenals fins al racó d'en Sureda), i a llevant (des del carrer Domènech Carles fins al final del camí de ronda). I a la platja Gran de Lloret, hi haurà un perímetre de 100 metres a tocar el Miniclub i la biblioplatja, i un segon espai que anirà des de l'avinguda Pau Casals fins a sa Caleta. «Aquesta mesura ja s'aplicarà aquest pròxim estiu 2018 i quedaran fora de la restricció el passeig i les zones amb establiments de restauració a tocar de les platges», va precisar Orobitg.\nLa moció es va aprovar amb els vots favorables de tots els grups menys el de Cs.


Un viatge sota l'aigua! - Institut Montserrat - Barcelona\n4 d’ESO, Departament de Ciències Naturals\nUn viatge sota l’aigua!\nEls alumnes de 4t ESO de Biologia i Geologia han realitzat a final d’aquest curs el taller “Un viatge sota l’aigua”. La sortida ha durat un matí i s’ha dut a terme a la platja de la Barra, situada davant del Centre d’Estudis del Mar de Sitges.\nAquest taller s’estructura en dues parts:\nPrimera part: es realitza dins l’aigua. El Centre d’Estudis del Mar de Sitges proporciona tot el material necessari per fer snorkel (ulleres, tub i vestit de neoprè). Durant el capbussament es realitza una observació del fons marí i es pot veure la flora i la fauna típiques de les comunitats submergides existents a la costa del Garraf.\nEls organismes que hem observat durant l’activitat són els següents: un pop petit (Octopus vulgaris), un eriçó de mar o garota (Paracentrotus lividus), un cogombre de mar o holoturia, crancs peluts (Eriphia spinifrons), crancs de roca (Pachygrapsus marmoratus), crancs bernat ermità (Dardanus arrosor) i una estrella de mar d’espines fines (Coscinasterias tenuispina).\nSegona part: els alumnes completen el dossier de camp a la platja; omplen la fitxa meteorològica d’aquell dia i amb les taules d’identificació biològica que proporcionen els monitors s’omplen les fitxes del diferents organismes observats durant el capbussament.\nCom cada any, els alumnes acaben cansats però molt contents d’aquest contacte amb la natura.\n25 de juny de 2017 /0 Comments/by Institut Montserrat\nhttps://i1.wp.com/www.institutmontserrat.cat/wp-content/uploads/2017/06/FHD0076.jpg?fit=4608%2C2592&ssl=1 2592 4608 Institut Montserrat https://www.institutmontserrat.cat/wp-content/uploads/2020/02/Logo-web-actualitzat-2-300x87.png Institut Montserrat2017-06-25 11:07:382017-06-25 11:10:43Un viatge sota l’aigua!\nPremis Argó Projecte Co-ResponsaVIHliat


Solució: el vostre sistema està molt danyat per quatre virus: Appuals.com - Com És?\nSolució: el sistema està molt danyat per quatre virus\nFix Your System Is Heavily Damaged Four Virus\nPodeu inculpar els creadors de virus per moltes coses, però no per la manca de creativitat. El programari maliciós té totes les formes i mides, però fins ara l’àmbit mòbil ha vist sobretot estafadors i delinqüents cibernètics complotant maneres d’arrencar les víctimes vulnerables. Com que la seguretat és reduïda, la pràctica estàndard és fer servir una finestra emergent de cicatrius o emocionals per enganyar els usuaris a instal·lar la seva aplicació o enviar pagaments a canvi d’una eliminació de virus inexistent.\nAquest és el cas dels increïblement molestos Quatre virus . Un fet comú a tots dos Android i iOS , Four Virus és un segrestador de navegadors que intenta convèncer-vos que el vostre sistema està molt malmès.\nTot comença amb un missatge emergent que diu ' el vostre sistema està molt danyat per quatre virus “. Continua explicant com és el vostre dispositiu ' Un 28,1% danyat a causa de quatre virus nocius de llocs recents per a adults '.\nIndependentment dels llocs que hàgiu estat navegant, podeu estar segur. No en teniu quatre virus instal·lat al dispositiu i el sistema no es fa malbé de cap manera. El missatge pretén enganyar-vos en instal·lar programes dubtosos o obtenir l’ajut d’alguns tècnics falsos.\nEl millor és que aquest segrestador de navegador no és capaç d’atacar els vostres mitjans personals, dades de la targeta ni cap altra informació vital. En el millor dels casos, provocarà l'aparició de diferents anuncis en diversos formularis, com ara bàners, pestanyes noves o finestres emergents que mostrin el mateix missatge. Si no us en caieu, el major dany que pot fer és alterar lleugerament la vostra activitat de surf. Però si ho feu, us pot equivocar si instal·leu virus greus com els troians o el ransomware.\nCom que en realitat no és un virus, algunes aplicacions antivirus no podran eliminar aquest programari maliciós, de manera que és possible que ho hàgiu de fer vosaltres mateixos. Us hem proporcionat una sèrie de guies dissenyades per ajudar-vos a desfer-vos dels quatre virus. Seguiu cada mètode en ordre fins que trobeu una solució que us funcioni.\nMètode 1: desinstal·lació de 'Localize Four Virus'\nSi heu seguit endavant i heu descarregat el “programari d’eliminació de virus” proposat al missatge, l’hem de suprimir immediatament. A continuació s’explica com:\nAnar a Configuració> Gestor d'aplicacions ( Aplicacions ).\nSeleccioneu el fitxer Descarregat filtreu i navegueu per un 'Localitza quatre virus' entrada.\nSi heu aconseguit detectar l'entrada, toqueu-la i premeu Desinstal·la. Torneu a obrir el navegador i comproveu si apareix la finestra emergent.\nMètode 2: administració de permisos per a Android\nSi no heu pogut identificar l’entrada associada a Quatre virus o el Desinstal·la el botó estava gris, proveu la solució següent:\nAnar a Configuració> Més> Seguretat> Administradors de dispositius .\nAssegureu-vos que només hi hagi aplicacions de confiança com la vostra Gestor de dispositius Android o bé Serveis de Google Play teniu els permisos adequats per modificar el vostre dispositiu.\nTornar a Seguretat i assegureu-vos Fonts desconegudes no està habilitat.\nObriu el navegador i comproveu si s’ha tractat una finestra emergent.\nMètode 3: suprimir el virus del navegador (Android)\nDecidiu quin navegador causa el problema. Si heu notat que els quatre virus apareixen a diversos navegadors, haureu de repetir els passos següents amb tots ells.\nAnar a Configuració> Més gestor d'aplicacions (aplicacions) i busqueu el navegador que conté el virus. Si experimenteu la finestra emergent amb el navegador integrat, és possible que hàgiu d'aplicar el fitxer Totes les aplicacions filtre per poder-lo veure.\nToqueu el navegador i toqueu Parada forçada .\nEspereu que l'aplicació es tanqui completament i, a continuació, feu clic a Esborrar les dades .\nUn cop ho hagis eliminat, toca Netejar memòria cau .\nReinicieu el dispositiu i comproveu si el problema persisteix.\nMètode 4: suprimir el virus del navegador (iOS)\nTot i que és menys habitual, és possible obtenir el segrestador del navegador al vostre iPhone o iPad. La bona notícia és que només passa amb el navegador Safari predeterminat. Si és així, aquí teniu el que heu de fer:\nAnar a Configuració> Safari i toca Història clara i Dades del lloc web .\nTornar a Configuració> Safari> Avançat> Dades del lloc web i toca Elimineu totes les dades del lloc web .\nReinicieu el dispositiu iOS i comproveu si el problema s'ha solucionat.\nMètode 6: neteja del telèfon amb Malwarebytes Anti-Malware\nPel que he pogut recollir d'altres usuaris que tenen aquest problema, Malwarebytes Anti-Malware és una de les poques aplicacions de seguretat capaces de detectar i eliminar aquest tipus de segrestadors de navegadors. Si encara teniu aquest problema amb els quatre virus, no farà res fer una exploració completa i veure si el virus s’elimina automàticament. A continuació s’explica com:\nBaixeu-lo i instal·leu-lo Malwarebytes Anti-Malware de Google Play Store.\nObriu l'aplicació, navegueu per la configuració inicial i premeu Escanejar ara .\nEl procés pot trigar diverses hores. Quan estigui completa, tanqueu l'aplicació i reinicieu el telèfon.\nObriu el navegador i comproveu si el problema s'ha resolt.\nno es pot expandir zip mac\nper què no funciona la llum del meu teclat?


···· Feng Shui - Espai Obert Sabadell yoga, ioga, pilates, meditació a Sabadell\n···· Feng Shui\nCurs introductori al Feng Shui\nEl Feng shui és una antiga tècnica xinesa d'origen taoista basada en la recerca de l'equilibri. Que consisteix a situar els elements de l'entorn (els edificis, les estances i els objectes) de tal manera que es trobin en harmonia amb les forces de la natura.\nBeneficis del Feng Shui\nEls avantatges d'aplicar una decoració Feng Shui a la llar són diversos, des de l'orientació de les estades fins als colors i elements que s'han de mantenir crearan una energia particular que ambientarà la casa.\nEls principals beneficis del feng shui:\nDisminueix els conflictes. Fa que tot flueixi positivament. Habitar un lloc agradable, que connecta amb el teu jo intern afavoreix un clima pacífic i un bon estat d'humor. La llar no és lloc per a les discussions ni els disgustos. Aquest aspecte és igual de beneficiós per a tots els habitants de la casa. Quan una persona practica el Feng Shui concentra en si mateix només el positiu, quant a pensaments i actituds.\nMillora el descans. Tenir una decoració adequada a l'habitació influeix en totes les fases per les quals passa el son. Principalment a causa de la seva teoria de no tenir aparells electrònics o papers de treball que interfereixin amb el descans de la persona. A més la qualitat i el confort dels mobles formen part d'aquest gran benefici de la decoració Feng Shui.\nPotència les relacions. Aquest avantatge de la decoració Feng Shui és per l'harmonia de l'entorn que afavoreix la comunicació. Decorar el saló segons el Feng Shui crea un ambient còmode, ordenat i agradable beneficia les relacions personals.\nReforça la creativitat. Quan hi ha persones que no se senten inspirades el problema no està en la persona en si sinó en la seva al voltant. Per treure a la llum la creativitat interior de cada un és necessari trobar-se en un espai que compleix certes condicions de benestar. La decoració Feng Shui transmet aquestes sensacions que permeten reforçar la creativitat de cadascú.\nGenera autoestima. La llar és el refugi del cos i ànima, un espai ben construït promou la motivació i confiança per aconseguir el que ens proposem. Aquest avantatge de la decoració Feng Shui és a nivell personal, a través de la decoració de la teva llar construeixes una personalitat forta que et dóna l'energia que necessites diàriament.\nRelaxa la ment. En aplicar la decoració Feng Shui a la casa teva ment s'allibera. Flueixen els pensaments positius i dóna una sensació de claredat. Això fa que s'identifiquin millor les oportunitats i es tingui més il·lusió.\nAugmenta la teva capacitat d'aprenentatge. Un dels consells per decorar segons el Feng Shui és ubicar plantes dins de la llar, aquestes afavoreixen la concentració i incrementen la capacitat d'aprenentatge. El bambú és una d'elles, es considera una font de prosperitat i energia i pot tenir altres múltiples beneficis com la reducció de l'estrès.\n1. Els orígens i les bases del Feng Shui.\n2. Com ens afecta el desordre? buidatge i neteja dels espais.\n3. Aplicació del Feng Shui a la vida personal: treball, relacions, salut, fills, estudis, diners..... El mapa Bagua i els 9 sectors.\n4. Les eines amb les que es treballa en Feng Shui.\n5. Treballar habitació per habitació.\n6. Anàlisi de l’entorn de la vivenda.\n7. Casos pràctics de treball, sobre el plànol aportat per cada alumna/e i recomanacions individualitzades.\n8. El plànol de l’habitatge com a eina:\nA) L’Escola de la forma o mapa bagua.\nB) L’ Escola de la brúixola.\n9. Establir prioritats i potenciar allò que volem.\n10. Solució de problemes i harmonitzacions generals.\n11. Càlcul de les nostres orientacions favorables. Com millorar la nostra vida, utilitzant i aplicant les orientacions cardinals que ens afavoreixen.\n12. Detall de cada alumne/a i de la seva situació personal.\n13. Anàlisi de la pròpia personalitat, a través de la numerologia, conèixer-nos a nosaltres mateixos, potenciar els aspectes positius i llimar els negatius. Càlcul del número Ki de cada alumne/a.\n14. Prediccions anuals: com afrontar les situacions futures segons la nostra energia i l’energia de l’Univers.\nAl finalitzar la formació es fará entrega del diploma.\nPer obtenir el títol, es requereix el 80% d'assistenta a les classes.\n2 mesos. 2h setmanals\nSali Reverter i Cristina Sandoval\nEstic interessat/da a participar al curs "de feng shui"


06/07/2020 02:24:56 AM\nMig miler persones participen a la Passejada amb Bicicleta\nL'esdeveniment forma part del calendari d'activitats esportives a l'aire lliure de la ciutat\nUnes 500 persones han participat aquest diumenge, 11 de maig, a la 33a Passejada amb Bicicleta. L'activitat forma part de la programació d'activitats esportives per fomentar l'esport en família a l'aire lliure i ha estat un dels primers actes que ha comptat amb l'assistència de Lluïsa Moret com a alcaldessa de la ciutat. La passejada és un esdeveniment popular i participatiu que pretén promoure la bicicleta com a mitjà per fer esport de manera saludable.\nLa passejada va tenir la sortida al Parc Ciclista Sant Boi i l'arribada al carrer de la Joventut, on van fer-se activitats lúdiques familiars (bicicleta adaptada, gimcana d'habilitats, spinning, circuit BMX, iniciació al patinatge en línia, tennis infantil...).\nLa cursa estava oberta a persones de 6 a 80 anys. Els nens i les nenes més petits van realitzar un recorregut de 3,5 Km i la resta de participants, un altre de 10,8 Km. Com en altres ocasions, el Parc Sanitari Sant Joan de Déu va obrir les portes perquè les persones participants passessin per les instal·lacions.\nLa Passejada amb Bicicleta ha estat organitzada per l'Ajuntament amb la col·laboració del Club Ciclista Sant Boi i la botiga Decathlon del Parc Comercial Sant Boi.\nPassejada amb Bicicleta.jpg


Condemnats el dos homes que no van avisar de l’allau que va matar una jove | BonDia Diari digital d'Andorra.\nPepa Gallego/Foto: Grandvalira\nEls dos homes que el dia de Nadal del 2013 van fer unes baixades d’snowboard a Soldeu amb una dona de 27 anys resident a Barcelona i que no van avisar de l’allau del qual es van poder escapar ells però no la noia, van ser condemnats ahir. La sentència que els ha estat dictada és un any de presó condicional per a cadascun d’ells i el pagament de més de 100.000 euros en concepte de responsabilitat civil a la família de la dona que va resultar morta en aquella allau. El delicte que se’ls imputa és el de comissió per omissió d’homicidi per imprudència greu.\nEls dos processats poden recórrer contra la sentència que reparteix la responsabilitat civil en més de 58.000 euros per a la mare de la víctima, 20.000 euros per a la germana, 12.000 euros per a l’avi, i 12.000 euros més per a l’àvia.\nLa fiscalia reclamava per aquest delicte dos anys de presó, part condicional, i una suma de responsabilitat civil que ascendia a més de 125.000 euros.\nEls fets es van jutjar el 10 de desembre passat. El tribunal ha considerat provat que els dos homes, tot i no haver acudit a les pistes amb la víctima es van trobar amb ella i van fer diverses baixades entre les 12.54 hores i les 13.44 hores. Els tres van decidir baixar per una zona forapista “saltant una tanca”. Un d’ells va ser agafat per una allau o “llengua de neu” (com van declarar en la vista pública) i va quedar penjat i cobert només per les cames. L’altre el va ajudar a sortir amb la taula d’snow i van decidir baixar. Segons ells, pensaven que la noia ja hauria baixat. Un d’ells va marxar a les 13.44 perquè havia d’anar a treballar com a xofer d’un hotel. L’altre va fer fins a vuit baixades per aquella zona tot i la poca visibilitat que hi havia aquell dia. No va ser fins dues hores després que van avisar els responsables de les pistes, i ho van fer perquè van anar a preguntar-li a un amic de la víctima que treballava a prop. L’amic els va alertar que havien d’avisar els responsables de les pistes, per l’allau i perquè ella no li agafava el mòbil. Els pisters només van trigar 10 minuts després de l’avís a trobar la víctima. Encara estava viva, però tenia una temperatura corporal de 23 graus i va morir a les vuit del vespre a l’hospital d’Andorra. La forense va explicar al judici que la jove no va morir per ofegament, com sol passar en la majoria d’allaus, sinó que va morir per hipotèrmia. I això va passar perquè havia passat massa temps. Unes hores que van ser clau per salvar la vida de la dona de 27 anys que estava atrapada per allau i que el Tribunal considera que ha estat imprudència dels dos processats no haver avisat. Tant la fiscalia com l’acusació particular van considerar que si s’hagués donat l’alarma quan va passar l’allau, “la víctima estaria viva”. Tot i això no hi ha intencionalitat i per això no s’ha considerat delicte d’homicidi, però sí comissió per omissió d’homicidi per imprudència greu.


Temporada acabada amb els ascensos en suspens I CF Alella\nTemporada acabada amb els ascensos en suspens\nLa Federació Catalana de Futbol ha donat per acabades les competicions de base sense descensos i limitant els ascensos a possibles vacants.\nLa Federació Catalana de Futbol ha donat per acabades les competicions de lliga 2019-2020, anunciant que no hi haurà descensos de categoria en futbol base i que tots els possibles ascensos s’efectuaran mitjançant el criteri de cobertura per vacants segons el millor coeficient i seguint les premisses de territorialitat.\nQuè significa això? Doncs que els ascensos de categoria d’aquells equips que han acabat la temporada com a primers classificats queden en suspens i que ara per ara CAP es pot concretar ni confirmar. Tot dependrà de les places vacants que quedin en la temporada 2020-2021 a l’hora de configurar tots els grups de les diverses categories de formació.\nÉs evident que aquest criteri restringeix molt la xifra d’equips que han quedat campions que finalment ascendiran. Els mèrits guanyats al camp no tindrán, doncs, una traducció automàtica en resultats esportius.\nLa present temporada estava sent un èxit sense precedents pel CF Alella, ja que després de l’ascens dels Veterans a Divisió d’Honor, ara el Juvenil ‘B’, el Cadet ‘A’ i l’Infantil ‘A’ figuraven com a líders de les seves lligues quan les competicions van quedar aturades.\nLa generació del Juvenil ‘B’ tanca el curs com a líder del grup 27 de Segona amb 43 punts, 9 més que el CF Les Franqueses i el Molinos.\nDe la mateixa manera, el Cadet ‘A’ també havia complert el seu objectiu de guanyar-se una plaça a Preferent. L’Alella (47) comptava amb un avantatge de 8 punts vers el Bufalà, segon classificat (39).\nPer acabar, també felicitem l’Infantil ‘A’ pel seu gran campionat al grup 35 de Segona. Amb 45 punts, 2 més que el Cardedeu, els nostres completen una temporada de primer nivell.\nVolem donar les gràcies als jugadors, al cos tècnic i a les famílies del Juvenil ‘B’, Cadet ‘A’ i Infantil ‘A’ per com ens han representat arreu de Catalunya aquesta temporada. Esperem poder seguir comptant amb vosaltres i repetir èxits en el futur.


Bielorússia celebra el Dia de la Victòria amb un acte multitudinari i sense distància social\nPutin, en canvi, presideix una ofrena i un discurs sense tancs ni veterans a Moscou\nBielorrúsia ha mantingut els actes de celebració del Dia dela Victòria malgrat el covid-19. Reuters\nBarcelonaSi bé el covid-19 ha portat a suspendre els actes previstos a tots els països per al 75è aniversari de la fi de la Segona Guerra Mundial, començant per Rússia –que va haver de suspendre el que es preveia com un gran bany de masses per al president Vladímir Putin, amb diversos líders mundials convidats a la seva desfilada militar–, l'estat de Bielorússia torna a anar a contracorrent del món.\nCom ja va passar fa dies amb els esdeveniments esportius, suspesos arreu d'Europa excepte en aquest país, ahir Bielorússia va ser l'únic país que va mantenir els actes multitudinaris i la gran desfilada militar per commemorar el Dia de la Victòria sobre el nazisme.\nEl president del país, Alexandr Lukaixenko, que ja ha anunciat que manté les eleccions previstes per al 9 d'agost, en què s'espera que torni a guanyar per encetar un sisè mandat (porta al poder des del 1994), va rebutjar posposar els fastos pel covid-19.\nMilers de soldats van desfilar sense distància social, en un acte en què fins i tot van participar veterans de la Segona Guerra Mundial (asseguts molt junts i la majoria sense mascareta) i en què el públic tampoc es va contenir d'ajuntar-se massivament per contemplar l'espectable.\n— Hanna Liubakova (@HannaLiubakova) 9 de mayo de 2020\nEn canvi, a Moscou, la plaça Roja va acollir una commemoració sense tancs, ni veterans ni gent al carrer. El president rus, Vladímir Putin, va dipositar un ram de flors a la tomba del soldat desconegut i va pronunciar un discurs en un acte solitari i sobri per recordar els 27 milions de soviètics morts en aquell gran conflicte. Només alguns avions militars i helicòpters van sobrevolar Moscou i van fer que molts ciutadans sortissin als balcons a saludar. Una decepció per als plans del líder rus, que manté l'ordre de confinament per als seus 146 milions d'habitants mentre els contagis al país ja s'apropen als 200.000, amb més de 1.800 morts.\nEl president rus, Vladimir Putin, va fer una ofrena floral a la tomba del soldat desconegut per commemorar el 75è aniversari de la fi de la Segona Guerra Mundial. Reuters\nSegona Guerra Mundial Covid-19


EL DO DE LA PARAULA: No us hi apropeu ni el creueu\nMaria Salvà Rams 7 de juny de 2011, a les 15:24\nLlegint aquest article, he pensat en el verb atracar-se, amb el significat d'acostar-se. És correcte?\nI ja que hi som et demanaré un altre dubte. Es tracta de l'ús de pròxim i proper. És més recomanable usar proper que pròxim?\nJaume Corbera 7 de juny de 2011, a les 17:15\n'Atracar-se' és un verb ben típic del català; és correctíssim. Quant a 'proper' i 'pròxim', crec que totes dues formes són un poc artificioses, sense ser incorrectes. 'Proper' és un derivat de 'prop' que també apareix en època molt moderna, però no es pot dir que estigui mal fet; ara, jo en mallorquí no l'havia sentit a dir mai fins a època molt recent; no sentiràs cap persona major que ho digui. 'Pròxim' és un cultisme ja antic, i per això fins a un cert punt popularitzat, però crec que moltes de les expressions en què s'usa no són gaire genuïnes: 'el (mes/any/...) pròxim' és 'el (mes/any/...) qui ve', 'pròxim a' pot ser 'acostat a', etc. Normalment, la llengua popular té altres recursos que eviten 'proper' i 'pròxim'. Canviar 'pròxim' per 'proper' només perquè 'pròxim' s'assembla al castellà i 'proper' no és un doi; tan fals és dir 'la propera setmana' com 'la pròxima setmana'.\nMiquel Boronat Cogollos 6 de desembre de 2012, a les 23:55\nMés d'un any més tard, hem trobat que «apropar» es documenta en el segle XV. Poca documentació, però es veu que més antiga del que pensàvem.\nFarien falta moltes independències que no tenim per a aconseguir el que proposes.\nJaume Corbera 23 de desembre de 2012, a les 11:45\nEm sembla una troballa interessant aquesta, però no fa la contra al meu argument de fons, perquè al meu escrit jo ja admet que "apropar-se" és un verb ben format a partir de "prop", com "allunyar-se" o és a partir de "lluny". Que em pensava que era més modern i ara resulta que és més antic, doncs molt bé, ho reconec així. Allò que jo denuncii com a interferència del castellà és l'abús que actualment se'n fa, d'"apropar-se", en la llengua literària i estàndard, fins al punt de fer oblidar "acostar-se" (i "atracar-se", a Mallorca), que per a molts joves ja és forma estranya. En la major part del català (i sobretot, potser, en català oriental) "acostar-se" és encara la forma predominant en la llengua col·loquial, però els periodistes, i molts escriptors, no se'n recorden mai i quasi sempre posen "apropar-se", i estic ben convençut que ho fan per mimetisme del castellà "acercar-se", no perquè sàpiguen que a Elx o a qualque punt de la Cerdanya diuen "apropar-se" i tenguin voluntat de formar una llengua estàndard supradialectal. Si la majoria són ultradialectalistes i estan formats sota el patró espanyol!


CROS 12 i 13 DE DESEMBRE | Atletisme Català\nInici General CROS 12 i 13 DE DESEMBRE\nAquest cap de setmana el calendari català de cros disposa de cinc bones ofertes arreu de Catalunya.\nDissabte 12 se celebrarà 17è Cros Ciutat de Cerdanyola, organitzat per secció d’Atletisme i Triatló del Cerdanyola CH i l’Ajuntament de la ciutat. La matinal atlètica començarà a les 09,15 hores amb les curses de promoció amb el circuit integrat al Parc Tecnològic. Diumenge 13 seran quatre els festivals atlètics que es realitzaran.| El 37è Cros de Cambrils – 47è Trofeu Salceda i Castells, organitzat pel Club Atletisme Cambrils al circuit de gespa de la Riera d’Alforja. Les curses començaran a partir de les 10,00 hores. El 22è Cros de Riudellots de la Selva, organitzat per l’Agrupació Cultural i Esportiva Riudellots, l’Ajuntament de la vila i el Consell Esportiu de la Selva, al circuit traçat pels voltants de la zona esportiva de Riudellots. La matinal començarà a les 10,00 hores. Aquest cros forma part del Circuit Gironí de Cros, essent la cinquena prova de les onze programades. El 16è Cros Ciutat de Gavà, organitzat pel CA Gavà i el Consell Esportiu del Baix Llobregat, al circuit del Bosc de la Sentiu, davant del nou Parc de Bombers. El festival atlètic començarà a les 09,00 hores. El 8è Cros d’Alella, organitzat pe Club Esportiu Serra Marina Alella i l’Ajuntament de la ciutat, se celebrarà a partir de les 10,00 hores al circuit de la zona del Bosquet d’Alella. Aquest esdeveniment atlètic forma part del Circuit Maresmenc de Cros, essent la quarta prova de les vuit programades.


Els amics de Mutuam Activa, visten el Museu de la Música de Barcelona | Mutuam\nHomeEls amics de Mutuam Activa, visten el Museu de la Música de Barcelona\nEl 9 de Novembre un grup d’amics de Mutuam Activa acompanyats de la Montse López, van visitar el Museu de la Música, situat a la segona planta de L’Auditori que va ser projectat per Rafael Moneo, un dels representants més destacats de l’arquitectura espanyola i contemporània. La nova exposició permanent que acull prop de cinc cents instruments de diferents èpoques i cultures va fer passar un matí molt interessant als assistents. El recorregut principal va iniciar-se amb una introducció sobre els elements constitutius de la música i va continuar amb la seva evolució en el temps i l’espai. A la Sala Interactiva, van poder manipular instruments, acabant una musical jornada amb una sessió pràctica.\nActivitats, Mutuam Activa


Casa Vacanze Lascari Lascari Itàlia - Ofertes d'hotels amb els MILLORS DESCOMPTES EN LÍNIA\nc.da piane nuove, Lascari, Lascari, Itàlia, 90010 - Veure al mapa\nMés informació sobre Casa Vacanze Lascari\nTant si es tracta d'un viatge de plaer com si és de negocis, Casa Vacanze Lascari és una elecció d'allotjament magnífica quan visiten Lascari. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCasa Vacanze Lascari ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com piscina exterior, jardí. Casa Vacanze Lascari és la vostra destinació si buscau allotjament de qualitat a Lascari.


SOFIA SAMPIETRO FERNANDEZ: 12/01/2008 - 01/01/2009\nAbans d´acomiadar l´any, hem anat a veure al Papa, el tiet Juande, el tiet Albert i el Miquel com corrien la Cursa dels Nassos. Desprès hem ana fins Terrassa, a acomiadar l´any a casa de la Marga i el David. Has estat tota la nit jugant amb una nina que t´han regalat i no has esperat el raïm per que tenies molta son. S´ha acabat el 2008, Sofia. Comencem un any nou ple d´il.lusió i amb moltes ganes de deixar aquest enrera!!!\nPublicat per IRENE a 22:11 Cap comentari:\namb 16 mesos ja es veu que entens per a què servei un telèfon i un ipod. (VIDEO) (VIDEO)\nPublicat per IRENE a 16:51 Cap comentari:\nAvui has dormit a casa de la iaia Mise, els papas han anat a veure "Antònia Font" al Palau de la Música amb els papas de l´Abril. T´has portat molt bé. Desprès t´han vingut a veure el Jose, la Mar, Javierin i lo Tit a casa.\nLes coses que m´agraden\nAbans d´anar a dormir, i si t´ho menjes tot -patates incloses- et deixem veure un capítol dels Pocoyó. Sembla que t´entusiasma (VIDEO).\nEtiquetes de comentaris: 29/12/2008\nDe nou la família a casa. Al café han vingut les teves amiguetes, la Nerea i l´Ainhoa i heu estat jugant com boges fins les 23h.\nPublicat per IRENE a 21:53 Cap comentari:\nAvui, com cada any, hem anat a dinar a casa dels iaios Alberto i M.Lluïssa. Han vingut també la iaia Mise i la tieta Sònia. Lo millor per tu: la pandereta (VIDEO), la guitarra del iaio -que ja es un clàssic tot i que canta sempre cançons de misa- i els canapès, la xocolata i el torrò que t´has menjat de gust. Al vespre hem anat a veure a la tieta Mònica, bé...tu mes aviat al seu gat, en Filippo.\nPublicat per IRENE a 22:16 Cap comentari:\nMooolts preparatius, moolts per cel.lebrar la nit de Nadal a casa. Durant el dia hem passejat pels mercats de la ciutat i hem dinat al Raval.Al vespre ha vingut el Tió i l ´hem fet cagar regalets entre els iaios Alberto, M.Lluïssa i Mise, els tiets Juande, Sonia B. i Sonia F. Tu i el Lucas anàveu mirant el Tió i alguna bastonada li has donat. Els tiets Albert i Mònica no podran venir fins que la tieta es posi bona, ja li hem demanat als Reis d´Orient que sigui aviat. Tu t´ho has pasat molt bé amb la pandereta que t´ha portat.\nFesta de Nadal al Cole\nAl cole heu cel.lebrat el Nadal amb torrons, nadales i disfresses. Has sortit una mica avergonyida (VIDEO) amb la teva disfressa de patge reial. Era una mica "rígida" per pujar als gronxadors pero la corona t´ha agradat molt i te la posaves per sopar.\nPublicat per IRENE a 16:07 Cap comentari:\nPassejar per la nostra ciutat abans de Nadal és molt maco. Es veuen llumetes, gent cantant nadales i les Fires de Santa Llucia. Et vem portar a la de la Catedral i et va agradar molt, anaves assenyalant amb el teu dit i mirant tots els ninos dels pessebres. Desprès al CCCB vam trobar joguines reciclades molt estranyes que et van entretenir una bona estona (VIDEO)\nHas estat molt ocupada els darrers dies acabant el curs, aprenent coses noves com saludar, acomiadar-te, demanar aigua, obeir als grans i menjar el que no t´agrada.\nHem estat a la Vall de Boí uns dies. Estava tot nevat, molt maco i al fi has conegut la neu!! T´han agradat molt les escales de les esglesies romàniques i jugar amb la Marga i el David amb la pilota.\nDes del teu llit al matí ens cridàves "pa-pa-pa-pa!!" perque et portèssim al nostre llit.


Escollir Menorca » Firmas del día » Opinión » Menorca.info - Es diari\nEn els darrers temps, hi ha molts d’inversors que compren propietats a Menorca. Grans cases urbanes i explotacions agràries senceres estan canviant de mans i, en un percentatge considerable, passen a ser propietat de gent que prové d’altres estats. Una dinàmica que, per avaluar en termes de resultats, cal analitzar en alguns aspectes.\nUna de les característiques a destacar d’aquestes compres i vendes és que, en moltes ocasions, s’estan fent sobre edificis que estaven abandonats. A Maó, per exemple, es trobaven sense ús un grapat de cases de grans dimensions, erigides en el casc urbà per comerciants enriquits durant l’intens moviment portuari dels segles XVIII i XIX (amb activitats no sempre confessables).\nSón immobles que, per les seves dimensions, no es troben a l’abast de la ciutadania mitja i que ara es compren per persones d’un poder adquisitiu superior. És gent que té capacitat per instal·lar-se a gran part del món, però que escullen plantar la seva residència aquí. La rehabilitació d’aquests edificis amb prestància, destinats a habitatge, es suma a la progressiva transformació d’altres com a hotels urbans diferenciats.\nTambé al camp s’estan donant compres i vendes considerables, principalment sobre explotacions agràries que ja havien caigut en desús. En una bona part de les transaccions es pretén recuperar els edificis per a usos turístics i posar de nou en marxa les activitats agràries, si bé que amb altres orientacions.\nCal esperar que pròximament quedin clarificades les regles de joc sobre el sòl rústic, perquè els forats que hi havia actualment estaven propiciant projectes només orientats a l’especulació urbanística. El fet que la Norma Territorial Transitòria hagués eliminat el requisit d’una antiguitat mínima dels edificis, o que la Llei turística no posés límit de places, ha facilitat iniciatives de suposats agroturismes de gran capacitat i amb casos on es pretén donar ús turístic a edificis molt recents que s’havien erigit per ser destinats a finalitats agràries.\nPerò quan aquesta situació de desgavell transitori es solucioni, com sembla que està a punt de passar, es destriaran els projectes especulatius dels raonables. Una cosa és generar un marc legal que permeti un retorn lògic per posar en marxa una explotació agrària i rehabilitar el seu patrimoni arquitectònic, i l’altra és tenir la innocència d’eliminar límits en un mercat globalitzat i insaciable.\nPel que fa a la gent que inverteix en casats de lloc per a usos només d’habitatge, no ha de tenir cap problema. La majoria dels edificis principals de les explotacions agràries tenen unes dimensions molt generoses, perquè es van construir en moments on hi havia molta gent treballant al camp. Les cases de pagès, idò, tenen una gran capacitat d’acollida, molt superior a d’un habitatge que avui catalogam com a normal.\nPerò a més de l’anàlisi de rendibilitat o dels límits urbanístics, cal tenir present també que, en la majoria dels casos, en la decisió dels inversors hi ha jugat un paper fonamental l’encant de l’Illa. La majoria dels propietaris incipients són gent que s’ha enamorat del paisatge, del ritme, del litoral, de les dimensions, de les pulsacions de Menorca. I és bo que acompassin la seva iniciativa per ajudar a mantenir aquest encís que, malgrat ser més immaterial, ha tingut molt de pes en la seva decisió.\nEls casos que han anat sorgint a llum mostren projectes orientats molt a l’agricultura i poc a la ramaderia. Hi ha considerables hectàrees de vinya (algunes d’elles en ecològic), una aposta important per les oliveres, hi ha cultiu d’aromàtiques, hi ha ametlers, hi ha magraners, hi ha horta... Sembla idò que les explotacions agràries que s’estan posant en marxa aparquen l’aposta de la producció de llet i formatge i recuperen semblances, amb totes les distàncies, al panorama que hi havia al camp menorquí fa uns 200 anys.\nHauran de conviure, si tot va bé, amb les finques ramaderes que no s’han abandonat i que, en una part significativa, van apostant el seu futur més per la carn de qualitat que no per la llet, amb races rústiques i un nombre d’exemplars que es poden abastir de la producció de les terres pròpies, per així disminuir molt les despeses. És un canvi que ja és apreciable només fixant-se en el bestiar que pastura a les tanques de la vora de les carreteres.\nEncaixar la gent nova i les seves idees perquè s’enriqueixi el patrimoni, l’economia i la cultura, sense perdre els trets identitaris, és uns dels reptes dels anys presents. Caldrà saber trobar la bona trajectòria.


L'alcalde visita les obres del Camí de Ronda de Salou que continuen a bon ritme — Ajuntament de Salou\nL'alcalde visita les obres del Camí de Ronda de Salou que continuen a bon ritme\nL'alcalde visita les obres del Camí de Ronda de Salou que continuen a bon ritme https://www.salou.cat/ca/noticies/lalcalde-visita-les-obres-del-cami-de-ronda-de https://www.salou.cat/@@site-logo/logo-salou.svg\nLa propera setmana s'obrirà l'accés a la cala Llenguadets, donant així servei als veïns de la zona\nL'alcalde de Salou, Pere Granados, junt amb el regidor de Gestió de Territori, Marc Montagut, i el regidor de Gestió Econòmica i Interna, Jesús Barragán, han visitat aquest migdia els treballs del Camí de Ronda a la zona del mirador de Salou, al final del carrer Brusel·les. Granados ha explicat que per al municipi es tracta d'un projecte prioritari perquè suposa 'una inversió per a Salou indiscutible ja que es potencia tot un atractiu paisatgístic i es recupera una zona que, en molts punts, estava vedada a l'accés del públic', explicava. Les obres, que es van reemprendre la setmana passada a instàncies de l'actual equip de govern després que un decret d'alcaldia revoqués dos decrets de l'anterior alcalde, finalitzaran abans de Setmana Santa del 2010. 'És una llàstima la paralització que hi ha hagut de l'obra perquè hores d'ara, tant la ciutadania de Salou com el visitant podria gaudir d'un passeig vora el mar únic i, en canvi, s'estan patint perjudicis'.\nEn aquest sentit, Granados ha avançat que en una setmana s'obrirà l'accés a cala Llenguadets, actualment tancat, i per tant bloquejat per als banyistes, 'amb els greuges que això ens està suposant, i tot per una actuació inexplicable de l'anterior govern'. Malgrat tot, les obres continuen a diversos punts i serviran per enllaçar l'actual passeig a Pilons fins a l'alçada de Replanells en el que significa 'una recuperació del litoral sense precedents per a l'ús dels ciutadans'.\nPer la seva part, el regidor de Gestió de Territori, Marc Montagut, assegurava que 'urbanísticament és una de les obres més importants perquè suposa crear un equipament turístic de primer ordre que donarà l'opció al visitant de recórrer una zona privilegiada, al costat del mar i per damunt de les roques'.\nEl projecte, consta de tres fases, la primera, actualment en execució té un cost de 2,8 milions d'euros i comprèn el tram entre Pilons i Replanells. Encara quedaran dues fases més per a executar on s'han d'iniciar properament les expropiacions. Segons l'alcalde 'la bona disposició del Ministeri de Medi Ambient per tirar endavant l'obra ens encoratja a continuar amb aquest projecte en el qual creiem fermament'. El total de l'obra suposarà una inversió superior als 7 milions d'euros en una actuació al llarg de 4 quilòmetres de costa.


Jordi Domènech: la poesia que vindrà - Quadern de les idees, les arts i les lletres\nAls deu anys justos de la mort del poeta, només hi ha una manera de qualificar la seva obra: la poesia de Jordi Domènech era i és l’escriptura de demà. Perquè, en efecte, el poeta va anar escrivint amb paciència, lentament —molt lentament, com era preceptiu tot, en ell— una poesia d’una qualitat excepcional però també d’una rabiosa (i rabiüda) contemporaneïtat.\nPoesia d’avui i de demà. Per a avui, però, sobretot, per a demà. I demà passat, etc.\nLa crítica política, social i cultural: el desig de llibertat; l’autocrítica; l’esbargiment de dimonis psicoanalítics; el rigor lingüístic; però, per damunt de tot, la lluita, el conflicte contra el dir poètic: la cerca d’una nova poesia…\nAquests són els territoris en els quals el poeta va lliurar batalles quotidianes amb l’estilet d’una escriptura d’afilat tall, que fendia una a una les capes de greix de l’immobilisme i de la suposada modernitat. La seva lectura, avui, continua exercint la mateixa fascinació i produeix el mateix sotrac d’abans, i ens encara vers el camí de la nova poesia: la sola poesia que pot donar resposta a Adorno —com Celan va fer.\nPer presentar el poeta continua del tot vigent l’abrandat —i serè, alhora— text fundacional L’Escriptura sense llançadora de Vicenç Altaió, que cloïa brillantment aquell prodigi que és En comptes de la revolució (1984) i que ens forneix les claus poètico-biogràfiques per introduir-nos al seu món:\n«La biblioteca de l’Eremita —diu Altaió, referint-se a Domènech— ocupa el fons. Està feta de les obres cabdals dels heterònims portuguesos, dels realistes italians, dels textualistes francesos, dels avantguardistes en general i de sis adjectius gallecs oblidats —pedra, solana, cuneta, saliva, mar, nació; i de les rimes i entrelínies de vuit poetes catalans, de sostre baix, sense porta. Hi distingim, a l’interior, un diccionari de rimes, guies, receptaris culinaris, epistolaris i formularis d’enginyeria que substitueixen els tractats de poètica, i una miniatura d’impremta a l’abast; al mig, damunt d’una taula paral·lex, un artefacte verd-gris amb una capacitat de memòria de 8.000 caràcters, tres passos d’escriptura, dispositiu de correcció i cartutx de cinta intercanviable, tampons de l’abecedari, una coctelera i un regle de precisió.»\nUna nova lectura d’En comptes de la revolució o d’Història de l’arquitectura o d’Amb sense —per mencionar tres dels títols més destacats— ens farà adonar que estem davant d’una poesia que, lluny d’haver perdut ni una gota de la fascinació que fa trenta anys va enlluernar els esperits més atents i més crítics (i, en conseqüència, va deixar impassibles els mandarins i lectors benpensants que es van limitar, com és habitual, a ignorar-la), desprèn la radicalitat d’una proposta estètico-moral que, avui com ahir, no dubtarem a qualificar de revolucionària. Poemes com “Què se n’espera de mirar llibres” (Segueix/ amb la llengua el perfil sinuós,/ humiteja el triangle de pèl,/ repta el), com “Nau de telers de Can Gorina, a Sabadell, durant una visita del General Franco” (Jo sóc la dona que alça el braç) o “Incest una nit d’estiu” (d’heretge impur:/ de negra llet: pedra aflorant: amb sense) mostren el vigor d’una escriptura que va gosar vorejar els límits morals i textuals. Es fa difícil, avui, pensar com hauria pogut evolucionar la poesia de Jordi Domènech: ell que, del primer Poema en deu trossos (1971) fins al darrer poema d’Amb sense (2000), va explorar les profunditats dels territoris del jo.\nPerquè si amb el “je est un autre”, Rimbaud no pretenia la despersonalització del poeta sinó significar que el poeta —el parlant— ha de dir les coses d’una manera altra —que és la poesia—, Domènech pretengué, justament, el contrari (gosaria dir, en la línia Celan): amb la paraula, anihilar les velles paraules; amb la destrucció de la sintaxi i amb una sintaxi fragmentada —imatge i miratge del cos fragmentat de Lacan— dotar d’un nou sentit al discurs del text; amb la discontinuïtat, fer de cada poema un enigmàtic i autònom exercici de precisió; amb la mirada microscòpica sobre els objectes i l’ús de l’infinitiu, explorar fluxos de consciència.\nEn definitiva, donar, a través de l’ambigüitat textual, nous sentits a la vida moral, a tot allò que el nostre subconscient amaga i no gosa desvelar. Lacan ens advertia de l’estatut d’objecte de la producció literària. Això la converteix no sols en no interpretable, sinó que constitueix, en si mateixa, una interpretació. Tot en Domènech és contra la interpretació.\nEls següents versos del llibre Instal·lacions de Nicole Brossard (1989, edició al català de 2005), semblen haver estat escrits per explicar el procés de lluita contra la llengua que Domènech va menar al llarg de la seva escriptura poètica:\nperquè en refregar-se contra els murs,\nla llengua es malmena,\nes protegeix instintivament\nespecula sobre l’harmonia.\nEls murs: els de la convenció, els murs (invisibles) d’allò establert, de la carrinclona societat burgesa: aquests són els murs on Domènech refrega la llengua, en un exercici proper al sadisme que el poeta va sofrir durant el servei militar a la Dictadura: “Me’n vaig cap a la porta./ Beso les mans del càstig./ Submisament.”\nL’atzar (només l’atzar?) va fer que el volum 50 de Jardins de Samarcanda —publicat el 2008, i que reunia l’Obra Poètica (1972-2002)— fes la seva aparició pública de bracet amb el llibre d’una altra il·lustre poeta que també va avançar-se al seu temps: Danielle Collobert (Bretanya, 1940-París, 1978). Una parella de poetes —coetanis i, en aquest cas, del tot contemporanis— amb una fonda exploració dels límits del llenguatge i una aferrissada lluita contra la llengua des de la llengua.\n(En un ordre de coses més personal, podríem parlar del malestar que, previsiblement, aclapararia avui Domènech en relació al país i la seva ciutat [tan sabadellenc, ell: «Això de ser de Sabadell està molt bé: és una mica com si no ho fossis»]. Si fa deu anys sentia vergonya aliena pel desert moral i intel·lectual sabadellenc, ara li faria vergonya constatar la definitiva devastació política, urbanística, cultural i de les estructures socials de la ciutat.)\nNo podria acabar aquesta lectura sense citar uns versos de Collobert —els darrers d’Allò doncs— que semblen escrits pel/per al Jordi: qui sap si constitueixen l’incipit d’un llibre pòstum, fet a quatre mans en l’univers de la utopia:\nsilenci – un paisatge mut\nintercanviat contra l’articulació\nla seva carn – en la carn del visible.\nSabadell, 1948. Poeta, editor i traductor. Durant uns quaranta anys, Jordi Domènech l’honorà amb la seva amistat, la complicitat intel·lectual i l’afecte.\nCosta Fernández, Manuel


Embassy Suites Knoxville West Knoxville (TN) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 102 allotjaments a Knoxville (TN).\n9621 Parkside Drive, Afores de Knoxville, Knoxville (TN), Estats Units, 37922 - Veure al mapa\nTé alguna pregunta per a Embassy Suites Knoxville West?\nMés informació sobre Embassy Suites Knoxville West\nConvenientment situat a Knoxville (TN), Embassy Suites Knoxville West és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Smart Toys and Books, Gemstore, Cedar Bluff Knoxville.\nA Embassy Suites Knoxville West, l'excelent servei i instal.lacions superiors faran de la vostra estada una experiència inoblidable. Recepció 24 hores, instal.lacions per a minusvàl.lids, magatzem d'equipatge, Zones públiques amb Wi-Fi, aparcament de cotxes són només algunes de les comoditats que fan que Embassy Suites Knoxville West sigui diferent dels altres hotels de la ciutat.\nEmbassy Suites Knoxville West té 140 habitacions, totes amoblades amb gust per tal d'oferir comforts com televisió de pantalla plana, aire condicionat, calefacció, servei de despertador, escriptori. Durant el dia podeu gaudir de l'atmòsfera relaxant de centre esportiu, piscina exterior. Si buscau un allotjament còmode i adequat a Knoxville (TN), faci de Embassy Suites Knoxville West la vostra llar.


BlogPortada » ERTO i Concurs de Creditors, solucions enfront de la crisi de la covid19\nLa crisi sanitària s’està allargant més del que es preveu: per això volem continuar informant sobre mesures de reestructuració per a esmorteir les seves conseqüències econòmiques.\nEn els últims dies m’han arribat diverses consultes sobre la compatibilitat d’aquestes dues “solucions” enfront de la crisi, l’ERTO i el concurs de creditors.\nActualment, amb la legislació vigent, no existeix cap prohibició que impedeixi sol·licitar el concurs de creditors quan s’ha tramitat un ERTO.\nL’ERTO pot ser una solució per a corregir una determinada problemàtica laboral i els concursos de creditors són una possible solució davant una situació d’insolvència, actual o imminent, és a dir, quan l’empresa és incapaç de fer front a les seves obligacions exigibles de pagament.\nTotes dues mesures són compatibles, i poden sol·licitar-se en un i un altre moment segons resulti més convenient: poden presentar-se abans, durant i després del concurs de creditors. Pot ocórrer que convingui realitzar l’ERTO, després de la declaració del concurs i obtenir en l’ERTO l’empara del Jutjat Mercantil, en comptes de sol·licitar l’ERTO prèviament i després el concurs de creditors. Però de cap manera l’ERTO ha de ser previ a la sol·licitud del concurs.\nParlarem breument de la sol·licitud i tramitació de l’ERTO en el concurs i en el preconcurs de creditors.\nSol·licitud i tramitació de l’ERTO en el concurs i preconcurs de creditors.\nLa competència del concurs de creditors recau en el jutjat del mercantil conforme l’article 44.1 del Text Refós de la Llei Concursal (d’ara endavant TRLConcursal): “Són competents per a declarar i tramitar el concurs de creditors els jutges del mercantil”.\nEn el concurs de creditors, la competència per a conèixer la sol·licitud d’extinció de contractes de treball en seu concursal ve recollida en l’article 53.1 TRLConcursal, conforme al qual:\n“La jurisdicció del jutge del concurs és exclusiva i excloent per a conèixer de les accions socials que tinguin per objecte la modificació substancial de les condicions de treball, el trasllat, l’acomiadament, la suspensió de contractes i la reducció de jornada per causes econòmiques, tècniques, organitzatives o de producció que, conforme a la legislació laboral i al que s’estableix en aquesta llei, tinguin caràcter col·lectiu, així com de les quals versin sobre la suspensió o extinció de contractes d’alta direcció.”\nLegislació i procediment aplicables.\nLes disposicions aplicables al procediment d’extinció col·lectiva de contractes de treball en el si del procediment concursal seran les específicament previstes en el Text Refós de la Llei Concursal, norma a la qual expressament remet el mateix article 57 del Text Refós de l’Estatut dels Treballadors, aprovat Reial decret legislatiu 2/2015, de 23 d’octubre.\nNomés en el no previst en els preceptes concursals existeix una remissió a la legislació laboral (article 169.2 TRLConcursal). Concretament, el procediment aplicable es recull en l’article 169.2, de la meritada norma, amb remissió als articles següents, articles 170 a 185 TRLConcursal:\n«Declarat el concurs, la modificació substancial de les condicions de treball, el trasllat, l’acomiadament i la suspensió de contractes i la reducció de jornada per causes econòmiques, tècniques, organitzatives o de producció, es tramitaran per les regles establertes en aquesta Subsecció quan tinguin caràcter col·lectiu.»\nLegitimació per a sol·licitar l’extinció dels contractes de treball.\nSegons l’article 171 TRLConcursal, estaran legitimats per a sol·licitar al Jutge del concurs l’extinció col·lectiva de contractes de treball, tant l’administració concursal com el deutor o els treballadors de l’empresa, a través dels seus representants legals.\nMoment processal per a la sol·licitud d’extinció dels contractes de treball.\nL’article 172 TRLConcursal disposa que l’adopció de les mesures que es poden sol·licitar en l’article 171 TRLConcursal, entre les quals es troba l’extinció col·lectiva de contractes de treball, només podrà dur-se a terme una vegada emès l’informe preceptiu per l’administració concursal a què es refereix l’article 290 TRLConcursal.\nNo obstant això, en aquells casos a què la viabilitat futura de l’empresa pugui veure’s greument compromesa, així com l’ocupació i causar greu perjudici als treballadors, acreditant aquesta circumstància, la sol·licitud podrà realitzar-se davant el jutge en qualsevol moment del procediment des de la declaració del concurs.\nL’esperit del Text Refós de la Llei Concursal ve a confirmar la possibilitat d’anticipar tràmits processals en aquells supòsits en què això beneficiï a la massa activa o bé eviti perjudicar la massa passiva, és a dir, es pretén evitar que es comprometi greument la viabilitat futura no ja de l’empresa, sinó de la satisfacció de creditors.\nEn aquest sentit, existeixen diversos precedents judicials que han anat interpretant amb amplitud l’excepció prevista, abans recollida en l’article 64.3 de la derogada Llei Concursal 22/2003 (actualment en art. 172 TRLConcursal), d’anticipar la sol·licitud de mesures laborals a l’emissió de l’informe d’administradors, aplicant aquesta possibilitat en altres supòsits que no es refereixen estrictament a «la viabilitat futura de l’empresa».\nA títol il·lustratiu, cal esmentar l’Acte del Jutjat del Mercantil de Cadis de 15 d’abril de 2005 (la Llei 83915/2005) que, com a excepció per a admetre l’anticipació, es basava en el previsible exercici per part dels treballadors de les accions d’extinció de contractes de treball per falta de pagament de salaris de l’article 50.1.b) de l’Estatut dels Treballadors. Això, segons el citat Tribunal, podria comportar l’augment de l’endeutament de la concursada, atès que la indemnització a abonar es qualifiqués de crèdit contra la massa, exarticle 242 TRLConcursal.\nExisteixen diversos mitjans per a fer valer el desacord amb les resolucions dictades en els incidents concursals relatius a accions socials:\nEl recurs en sentit rigorós, de suplicació davant la Sala social TSJ, competent per raó del territori en què té seu el Jutjat del concurs de què es tracti, així com els altres recursos previstos en la Llei reguladora de la jurisdicció social, que es tramitaran i resoldran davant els òrgans jurisdiccionals de l’ordre social, sense que cap d’ells tingui efectes suspensius sobre la tramitació del concurs ni de cap dels seus incidents, seccions o peces separades.\nL’Estatut dels Treballadors contempla accions individuals per contraposició al llit conflicte col·lectiu per a impugnar els trasllats i modificacions substancials de treball de caràcter col·lectiu, amb virtualitat suspensiva (articles 40.2 i 41.4 ET 2015).\nFinalment, la impugnació de qüestions referides estrictament a la relació jurídica individual, es recullen en un capítol específic, article 541 TRLConcursal, que regula l’incident en matèria laboral per a:\nLes accions que els treballadors o el FOGASA exercitin contra l’acte que decideixi sobre la modificació substancial de les condicions de treball, el trasllat, l’acomiadament, la suspensió de contractes i la reducció de jornada per causes econòmiques, tècniques, organitzatives o de producció que, conforme a la llei, tinguin caràcter col·lectiu. Entenem que fa referència realment a qüestions que es refereixen estrictament a la relació jurídica individual cada treballador, atenent que l’Acte únicament és recurrible en suplicació per part dels representants dels treballadors i no individualment en mancar de legitimació activa (Sentència del Tribunal Superior de Justícia de Catalunya 5607/2018, de 24 d’octubre, 3784/2018).\nEls treballadors que tinguin la condició de personal d’alta direcció poden contradir la decisió de l’administració concursal d’extingir o suspendre els contractes subscrits pel concursat amb aquests. En tots dos casos el termini és d’un mes des que van conèixer o van poder conèixer la resolució judicial, o l’administració Concursal els notifiqui la decisió adoptada.\nUna altra alternativa més viable: el preconcurs.\nDavant l’allau de sol·licituds de concursos que previsiblement s’aveïna, és interessant tenir en compte altres alternatives més viables i menys dràstiques al concurs de creditors com és el preconcurs.\nEl preconcurs, de tramitació més àgil, pot ajudar l’empresari i als seus creditors a superar la situació, permetent que l’empresa sobrevisqui i pugui continuar desenvolupant la seva activitat.\nAquest mecanisme no ha de culminar amb l’entrada en concurs de l’empresa, si en el termini establert esmenem la situació d’insolvència. Poso, per exemple, obtenir el refinançament de les nostres entitats financeres, proveïdors, etc., i mentre aconseguim aquest canvi en la nostra empresa, la llei ens dóna un període de quatre mesos molt útils per a superar la crisi.\nEl preconcurs pot ser d’especial utilitat per a molts casos, per ser un procés senzill i curt en el temps, que permet al deutor iniciar negociacions amb els seus creditors per a arribar a un acord amb ells i evitar el concurs, renegociant els deutes, tant en la seva quantia com en el període de pagament.\nQuant al seu tràmit, consisteix en una declaració dirigida al jutjat, el qual atorga un termini de tres mesos, més un, per a realitzar un últim intent de negociació amb els nostres proveïdors, especialment amb entitats bancàries per a tractar de refinançar el deute que tingui la societat i així poder reflotar-la.\nDes del meu punt de vista aporta en determinats casos avantatges substancials:\nNo afecta la imatge de l’empresa: Les empreses en preconcurs compten amb una certa privacitat respecte al procés. Malgrat que el secretari judicial pot ordenar la publicació de l’extracte de la resolució en el Registre Públic Concursal, si el deutor així ho sol·licita de manera expressa, aquest no es farà públic. No obstant això, el deutor pot demanar que s’aixequi el caràcter de reservat de la comunicació quan així ho desitgi.\nEl seu cost és interessant. En un preconcurs les despeses sempre seran molt més baixos que els que es puguin donar en un concurs, ja que, la seva durada és curta i delimitada: no hi ha administrador concursal i els costos de lletrat i procurador són bastant inferiors.\nActualment, amb la legislació vigent, no existeix cap prohibició que impedeixi sol·licitar el concurs de creditors quan s'ha tramitat un ERTO. Però també és interessant tenir en compte altres alternatives més viables i menys dràstiques al concurs de creditors com és el preconcurs.


La pandèmia, al centre de la campanya dels EUA a cinc dies del 3-N\nLa pandèmia, al centre de la campanya dels EUA a cinc dies de les eleccions\nAmb els casos pujant i les borses caient, Trump insisteix en una visió optimista sense base científica\nVictòries demòcrates al Suprem amplien marges en dos estats per rebre vot per correu\nNueva York - Dijous, 29/10/2020 - 09:06\nLa realitat no té escapatòria: el coronavirus ha contagiat més de 8,8 milions de persones als Estats Units, ha deixat més de 227.000 morts i continua colpejant el país. En les dues últimes setmanes hi ha hagut un 39% d’augment de nous casos i només aquest dimecres se’n van registrar gairebé 80.000 i 1.025 morts segons les dades de la Covid Tracking Project. Si s’escolta Donald Trump a Twitter o en els mítings de la seva frenètica activitat en la recta final de la campanya, no obstant, el missatge que es rep és que el país «està deixant enrere el pitjor».\nOur daily update is published. States reported 1 million tests, 79k casis, 45k currently hospitalized. The Covid-19 death toll was 1,025 today. pic.twitter.com/uhQYQrcWH7\nAquesta afirmació no té base científica. No és, sens dubte, el que diuen experts sanitaris com el doctor Anthony Fauci, que aquest dimecres reconeixia que la normalitat podria no tornar fins al 2022. Tampoc és el que estan veient les borses, aquest oracle que en temps de vaques grasses a Trump li agrada citar com a senyal dels seus triomfs però que ha desaparegut del seu discurs en dies com aquest dimecres, quan moguts per les pors de la pandèmia els mercats nord-americans van continuar caigudes que apunten que tancaran la seva pitjor setmana des del març.\nA cinc dies de les eleccions presidencials en les quals busca la reelecció davant Joe Biden, set punts i mig per darrere a les enquestes nacionals i tot i que en menor mesura també en estats frontissa clau Trump continua embrancat en el seu món alternatiu sobre la crisi.\nAquest dimecres l’ha projectat primer des de Twitter, on ha escrit que la conversa sobre la pandèmia és un artifici dels mitjans (als quals ha tornat a injuriar com «notícies falses») i ha suggerit que «en deixaran de parlar el 4 de novembre», un dia després de les eleccions.\nDesprés ho ha repetit en dos mítings massius a Arizona, un estat tradicionalment republicà on Biden va 2,2 punts per davant en els sondejos i on aquest dimecres també ha ofert mítings l’aspirant a vicepresidenta demòcrata Kamala Harris (en el seu cas en actes, com tots els de la campanya demòcrata, petits per garantir la prevenció de contagis).\nMentre Trump apareixia en un escenari amb Nigel Farage, o utilitzava el contagi del seu fill Barron per minimitzar la gravetat de Covid-19 («tot el que va necessitar va ser un clínex», ha dit), Biden oferia un discurs molt més sobri i realista sobre la pandèmia a Wilmington (Delaware). «Fins i tot si guanyo farà falta molta feina dura per acabar amb aquesta pandèmia», ha dit l’exvicepresident, que ha qualificat l’actitud de Trump d’«insultant» cap a les famílies nord-americanes que estan patint.\nBiden va criticar també Trump aprofitant que la vigília centenars de persones que van acudir al míting del president a Omaha (Nebraska), incloent-hi avis i nens, van quedar exposades a gèlides temperatures durant hores per un problema amb els autobusos de la campanya. «Alguns van acabar a l’hospital i és una imatge que captura la manera com Trump s’enfronta a aquesta crisi», va dir Biden. «Es fa la foto i se’n va. Deixa tothom patint les conseqüències del seu fracàs de fer un pla responsable. Sembla que no li importa gaire».\nEl mapa electoral, a l’agenda de viatges\nEl viatge de Trump i Harris a Arizona confirma l’ajustada lluita per l’estat, un dels que poden ser escenari d’un gir històric. Un altre és Texas, que el prestigiós Cook Political Report ha reclassificat aquest dimecres, traient-lo de la llista dels tendents al republicans i deixant-lo en el de disputats. I és a Texas on viatja divendres Harris.\nAltres parades dels candidats a l’agenda dels pròxims dies recorden on se centra la baralla. Trump torna aquest dijous a Carolina del Nord però abans oferirà un míting a (Tampa) Florida. És la mateixa ciutat on Biden ofereix un dels seus dos mítings a l’estat aquest dijous.\nLa campanya del demòcrata ha anunciat també que dissabte el candidat participarà amb l’expresident Barack Obama en un míting a Michigan, la primera aparició conjunta de tots dos en persona. L’última enquesta de ‘The New York Times’ col·loca Biden amb vuit punts d’avantatge.\nGairebé 76 milions de vots ja emesos\nJa gairebé 76 milions de persones han votat en les eleccions dels EUA mitjançant vot anticipat o per correu, una xifra que representa el 55% dels vots totals emesos el 2016 segons les dades del US Elections Project. Els números posen els EUA en camí d’arribar a xifres de participació que no s’han vist en un segle al país.\nEls demòcrates, d’altra banda, van aconseguir dimecres dues importants victòries al Tribunal Suprem. Aquest, malgrat el vot en contra de tres jutges conservadors, va rebutjar intents republicans de limitar els dies donats de marge a Carolina del Nord i Pennsilvània per rebre vots per correu. Els dos estats tindran, així, tres dies per acceptar paperetes sempre que no tinguin un mata-segells posterior al dia 3.\nLa flamant jutge conservadora Amy Coney Barrett no va participar en els casos i va explicar a través d’un portaveu que no ho va fer perquè requerien resposta urgent i no havia d’estudiar-los tenint temps.